Facebook paljasti äidille järkyttävät uutiset tyttärestä: "Sillä hetkellä sydämeni murtui" - MTVuutiset.fi
Facebook paljasti äidille järkyttävät uutiset tyttärestä: "Sillä hetkellä sydämeni murtui"
Julkaistu 01.04.2017 15:32
Tällaista ei kenenkään pitäisi joutua kokemaan: Äiti sai lukea tyttärensä kuolemasta tämän FB-seinältä
Brittiäiti sai kokea järkyttävän yllätyksen ja syviä surun hetkiä selaillessaan eräänä päivänä Facebookia.
Northamptonilainen 47-vuotias äiti Deborah Byrne surffaili pahaa-aavistamattomana sosiaalisessa mediassa, kun hän törmäsi yhtäkkiä käsittämättömiin päivityksiin hänen 21-vuotiaan tyttärensä Broganin Facebook-seinällä.
– Lähti liian aikasin. En pysty uskomaan huonoja uutisia, viesteissä luki.
Deborah itse oli saanut henkilökohtaisen viestin eräältä tyttärensä ystävältä, jossa tämä kertoi osanottonsa. Hämmentynyt ja äärimmäisen ahdistunut äiti vastasi tähän viestillä, jossa hän kysyi, mitä tyttö tarkoitti. Hän sai lopulta tietää tyttärensä Broganin joutuneen edellisenä yönä kohtalokkaaseen auto-onnettomuuteen ja menehtyneen.
– Silloin aloin huutaa. Se oli totta – Brogan oli oikeasti kuollut. Sillä hetkellä sydämeni murtui, äiti kertoi.
Äiti soitti välittömästi siskolleen, Broganin isälle, sekä toiselle tyttärelleen ja hälytti nämä paikalle, ennen kuin kertoi lohduttomat uutiset. Suru-uutinen jouduttiin kertomaan myös Broganin kolmelle lapselle.
– Yritimme soittaa ja saada epätoivoisesti poliisilta tietoja turmasta. Onnettomuus oli tapahtunut kuitenkin toisessa poliisipiirissä, joten paikallisen poliisin tiedoissa ei näkynyt kolaria tai tyttömme nimeä. En voi uskoa, että sain tiedon tyttäreni kuolemasta Facebookista.
Myöhemmin kävi ilmi, että myös kolme Broganin ystävää oli kuollut samassa onnettomuudessa. Poliisi kertoi lopulta myös, että he olivat käyneet koputtamassa äidin oveen kohtalokkaana yönä, mutta hän ei ollut kuullut sitä.
Lähde: Kidspot
Mitä ihmettä? Sosiaalinen media Lapset Seksi ja parisuhde
Roope Salminen muistelee ensimmäistä rooliaan: ”En ole ikinä sen jälkeen näytellyt paremmin”
Näkökulma: Huuhkajilla ongelmia ratkaistavana
Atooppisen ihon ja normikutinan välillä on ero – näin huomaat sen
”Ayrton, joku kuolee tähän muuriin vielä” – Gerhard Berger katuu Sennan kohtaloa edeltänyttä ratakävelyä